**AVALUACIÓ ORDINÀRIA**

**Nota trimestral**

La nota final de la convocatòria trimestral s’obté a partir de les notes obtingudes en el treball de les competències específiques de la matèria seleccionades a continuació.

De caràcter general, els instruments d’avaluació seran diferents, preveuran l'autoavaluació i la co-avaluació d’alumnat i garantiran un seguiment continu de cada alumne/a al llarg del procés d'aprenentatge.

| **COMPETÈNCIES ESPECÍFIQUES MATÈRIA**  | **SELECCIÓ** |
| --- | --- |
| **Competència específica 1.**  *Identificar les principals característiques del desenvolupament evolutiu de la persona, així com els processos físics i psicològics implicats en la cognició, la motivació i l’aprenentatge, analitzant les seves implicacions en la conducta i potenciant les qualitats personals i de relació social pròpies i dels altres, per afrontar de forma autònoma i eficaç els reptes de l’itinerari vital i desenvolupar estratègies de gestió emocional i d’autoaprenentatge en els àmbits personal, social i acadèmic.* | **X** |
| **Competència específica 2.** *Integrar les dimensions social i antropològica de l’ésser humà, considerant de forma respectuosa i empàtica els factors personals i socioculturals diferencials que intervenen en la configuració psicològica de la persona, per fomentar l’esperit crític envers els altres i l’entorn, i per desenvolupar, de forma inclusiva, les estratègies i habilitats socials necessàries en l’adaptació als canvis de la societat, i promoure el compromís d’un desenvolupament sostenible en la societat.* | **X** |
| **Competència específica 3.** *Reflexionar sobre les aptituds i competències pròpies, els trets de personalitat, els interessos professionals i els valors ocupacionals, així com sobre els diferents itineraris formatius, desenvolupant actituds d’autosuperació, adaptabilitat i iniciativa, i les destreses necessàries per a una presa de decisions ajustada i relacionada amb el projecte vital, acadèmic i professional propi.* | **X** |
| **Competència específica 4.** *Dissenyar el propi itinerari formatiu i professional en funció de les seves expectatives personals i de l’autoconeixement, integrant elements ocupacionals com un pla de recerca activa d’ocupació i/o autoocupació, tot identificant metes realistes i pertinents per a una inserció en el món laboral i social.* | **X** |

|  | **INSTRUMENTS D’AVALUACIÓ** | **PONDERACIONS** |
| --- | --- | --- |
| **COMPETÈNCIES específiques de matèria treballades aquest curs/nivell** | Proves d’avaluació (mínim 2 per trimestre)Treballs i projectes (mínim 1 per trimestre)Exercicis i activitats diverses (mínim 2 per trimestre)Exposicions orals (mínim 1 per trimestre)Treball diari i observació a l’aula |  **50%****30%****5%****10%****5%** |

**Observacions rellevants del instruments d’avaluació emprats.**

Per aprovar el trimestre caldrà haver superat ≥50% la suma de les competències seleccionades.

Si la qualificació d’alguna prova d’avaluació és ≤ 3,5, el trimestre es donarà per suspès.

En la resolució de les diferents activitats es valorarà la capacitat reflexiva de l’alumne, la capacitat de síntesi quan sigui el cas i la seva maduresa expositiva.

**Justificació d’absència el dia d’una prova o examen.**

Si un alumne falta a un examen, cal que presenti certificat mèdic o justifiqui la seva absència en cas de força major. No es podrà repetir cap examen a un alumne/a sense que aquest justificant sigui lliurat al tutor/a, i a la vegada, comunicat a cap d’estudis i/o la coordinació de batxillerat.

No es pot faltar les hores prèvies a un examen. Si es produeix aquest fet sense cap causa justificable, i l’alumne acudeix a fer l’examen a l’hora programada, aquest no tindrà dret a fer-lo.  L’alumne haurà de fer directament la recuperació establerta segons els criteris d’avaluació de la matèria. Si ja ha fet l’examen i es prova que ha faltat les hores prèvies sense cap justificació, l’examen en qüestió no serà corregit i l’alumne s’haurà de presentar a l’activitat de recuperació establerta dins els criteris d’avaluació de la matèria

**Activitats de recuperació trimestral**

En cas de no superar el trimestre, l’alumne/a haurà de recuperar-lo d’acord amb el calendari marcat pel/per la professor/a. L’alumne/a tindrà l’oportunitat d’obtenir una qualificació màxima de 5.

Les activitats de recuperació esdevindran establertes pel/per la professor/a de la matèria ja sigui en forma de prova d’avaluació, activitats o producte final.

**Nota final contínua (juny)**

La nota de la final contínua s’obté a partir de les notes obtingudes en els diferents trimestres segons:

*QF = QT1 + QT2 + QT3*

*3*

*QF = qualificació final*

*QT1 = qualificació del primer trimestre*

*QT2 = qualificació del segon trimestre*

*QT3 = qualificació del tercer trimestre*

* Si la qualificació és ≥ al 50% es considerarà el curs superat.
* Es podrà procedir a l’arrodoniment a l’alça de la nota numèrica obtinguda només quan aquesta sigui amb decimals i més gran de 0’5.

**RECUPERACIÓ MATÈRIA PENDENT CURSOS ANTERIORS**

L’alumnat de 1r de BAT que passsi de curs amb la matèria pendent (o matèries), la podrà recuperar durant el primer trimestre de 2n de BAT, d’acord amb el calendari programat de recuperació de matèries pendents.

En cas d’avaluació negativa, l’alumnat podrà recuperar la matèria en una segona convocatòria durant el 2n trimestre i en última instància, a l’avaluació final ordinària i, si escau, a l’avaluació final extraordinària.

La qualificació de la matèria després d'aquestes activitats de recuperació es qualificarà com la resta de matèries, és a dir, de l'1 al 10.

A principi de curs, el/la cap de departament i la coordinació de batxillerat faran arribar les instruccions per recuperar la/es matèria/es pendents del curs anterior a l’alumnat concret.